
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR
 NR. SC2022-26049/19.10.2022
REFERAT DE APROBARE 

A PROIECTULUI DE HOTĂRÂRE
privind  modificarea   Hotărârii  Consiliului Local  nr. 160/05.05.2022 privind închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara


          1.Descrierea situaţiei actuale
    
Clinica de Cardiologie – ASCAR din cadrul Spitalului Clinic Municipal de Urgenţă funcționează în  imobilul din Timișoara, Bv. Revoluţiei nr.12, înscris în CF nr. 415747 Timişoara, cu nr. cad 415747, compus din clădire  cu D+P+2E, și partial  cu D+P  cu suprafaţa construită  desfăşurată de 1442  mp  şi teren  construit şi neconstruit  în suprafaţă de 445 mp. 

    
Imobilul  a fost  retrocedat  în baza Legii nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989 iar  proprietarii  au  menţinut afectaţiunea  de spital  pe  perioada de 5 ani, conform prevederilor art. 16 alin. 2 din Legea nr. 10/2001.

   
  Întrucât, după retrocedare  municipalitatea și Spitalul Clinic Municipal  nu  au dispus de un alt  spaţiu  cu aceiași funcțiune  pentru mutarea  Clinici de Cardiologie – ASCAR, imobilul  a fost  închiriat  în continuare  în  baza  hotărârilor  de consiliul  local.
      
Contractul de închiriere încheiat în baza HCL nr.141/22.04.2021, între  proprietarele imobilului, d-na  Freund Pauline Ingrid şi d-na Freund Caroline Louise, proprietare în cote de ½   și Spitalul  Clinic Municipal de Urgenţă  Timişoara cu o chirie negociată  de 24.000, 00 lei/lună a expirat la data de 31.12.2021.

     
In urma solicitării Spitalului Clinic Municipal de Urgență   privind  acordarea  sprijnului  pentru încheierea unui nou contract  de închiriere și  a adresei   d-nului Țîrnea Titu  în calitate de imputernicit   al d-nei  Freund Pauline Ingrid şi al d-nei Freund Caroline Louise, proprietare în cote de ½  parte fiecare, care  și-au exprimat intenția  de a încheia un nou contract de închiriere pentru  imobilul din Timișoara, Bv. Revoluţiei 1989 nr. 12  s-a întrunit  Comisia de negociere cu terții.
    
Conform Procesului verbal nr.2/30.03.2022, la negociere  din partea proprietarilor  au participat  d-nul Țârnea Tiberiu și  d-nul Țârnea Livius în calitate de împuterniciți ai proprietarilor, iar  din partea Spitalului Clinic Municipal de Urgență, d-na  Jr. Adeline Fodor și  Dir. Ec. Sanda Damian.

      
Reprezentanții proprietarilor au informat  membrii Comisiei de negociere cu terții despre intenția de înstrăinare a imobilului la prețul  de 1.419.000 euro cu TVA și au recunoscut  dreptul de preemțiune al Municipiului Timișoara.

     
Membrii comisiei au  propus  ca  până la clarificarea vânzării să se  încheie  un nou contract de închiriere cu clauza suspensivă referitoare la vânzarea și transmiterea unei notificări prealabile de eliberare.

     
Referior la tariful de închiriere reprezentanții proprietarilor, Țârnea Tiberiu și Țârnea Livius,  au solicitat actualizarea  cuantumului chiriei  cu rata inflației.

     
 De asemenea, a fost  luată  în discuție și nevoia de a se executa lucrările de reparații la acoperiș care vor ramâne în sarcina proprietarilor și menționarea clauzelor referitoare la avizele de securitate la incediu, care rămân și în noul contract, tot în sarcina proprietarilor.

     
Astfel,  părțile de comun acord au hotărât: 

    
  - închierea unui nou contract de închiriere cu termen de 1 an de la data emiterii HCL-ului, cu tariful de închiriere de 24.000 lei/lună actualizat cu rata inflației.

     
- prețul chiriei pentru perioada de la data expirării contractului până la data emiterii HCL-ului, se va achita din fondurile proprii ale spitalului, cu condiția achitării reparțiilor la acoperiș de către proprietari.

     
- proprietarii imobilului din Timișoara, Bv. Revoluţiei 1989 nr. 12, vor trimite și înregistra intenția de vânzare la Primăria Municipiului Timișoara, având în vedere dreptul de premțiune al muncipiului. 

    
  Întrucât, la data  negocieri  parțile  nu  au stabilit  la ce perioadă  se raporteaza   rata inflației, pentru  promovarea proiectului de hotărâre,  s-a solicitat  de la Direcția Regională de Statistică  Timiș   rata inflației  raportată  la   perioada de referință 31decembrie 2021 (dată la care a expirat contractul anterior)-  aprilie 2022. 

      
Rata inflației  comunicată  de Direcția Regională de Statistică  Timiș  a   fost  de 2,1% raportată  la perioada de referință 31decembrie 2021- februarie 2022.

     
 În vederea  încheierii unui nou contract  de închiriere   s-a adoptat   Hotărârea Consiliului Local  nr. 160/05.05.2022   s-a aprobat:

   
 - închirierea imobilului  situat în Timișoara, Bv. Revoluţiei nr. 12, la prețul de 24.504,00 lei/lună, preț  rezultat  prin  aplicarea  ratei  de 2,1 la chiria anterioară de  24.000,00lei/lună, pe o perioadă de un  an   începând  cu  data  adoptării  hotîrârii consiliului local.

     
 - pe perioada  de folosință a imobilului - 01.01.2022 ( dată la care a încetat  contractul anterior) până la data  adoptării prezentei  hotărâri, Spitalul Clinic Municipal de Urgenţă în calitate de locatar  va încheia un contract de închiriere cu proprietarele imobilului  cu o chirie de  24.504.00 lei/lună   și  va fi achitată    din  fondurile proprii ale spitalului.
      
Domnul  ȚârneaTiberiu prin adresa  cu nr. SC2022-18412/21.07.202 – corespondență pe email,   a solicitat Comisiei de negociere cu terții  rediscutarea  cuantumului chiriei, întrucât  indicele de inflație  a fost aplicat necorespunzător, condiție în care  refuză semnarea contractului de închiriere, motivând că rata inflației corectă  se raportează   la  ultimile 12  luni. 
   
 În data de 06.10.2022 a fost întrunită Comisia  de negociere cu terții  și  conform   Procesul-  verbal nr.7/06.10.2022-pct.3, membrii comisiei au luat la cunoștință de sesizarea reprezentantului proprietarilor d-nul ȚârneaTiberiu și astfel  a propus  – modificarea HCL-ului emis, cu aplicarea ratatei inflației de la nivelul anului - decembrie 2020 - decembrie 2021, transmis de Direcția Regională de Statistică  Timiș, mai exact 5,1%, și începând cu ianuarie 2023, valoarea chiriei se va indexa cu rata inflației aferentă anului 2022, comunicată de INS. 

  
 În consecință,  comisia a hotărât modificarea  HCLMT nr. 160 din data 05.05.2022 astfel:
   
  - prețul închirierii imobilului descris este în sumă de 25.224 lei/lună, pentru perioada 05.05.2022- până la data de 31.12.2022.

    
 - pentru perioada 01.01.2023 – 05.05.2023 prețul închirierii se va actualiza cu rata inflației aferentă anului 2022, comunicată de INS.

   
Hotărârea  Consiliului Local nr 160/ 05.05.2022  prevede  la  art.1, art. 3  și  art. 4 următoarele; 

        ”Art. 1: Se aprobă închirierea imobilului  situat în Timișoara, Bv. Revoluţiei nr. 12, înscris în CF nr. 415747 Timişoara, cu nr. cad 415747, compus din clădire  cu D+P+2E, și partial  cu D+P  cu suprafaţa construită  desfăşurată de 1442  mp  şi teren  construit şi neconstruit  în suprafaţă de 445 mp, în care  funcționează Clinica de Cardiologie – ASCAR  din cadrul Spitalului  Clinic Municipal de Urgenţă la  preţul de 24.504,00 lei/lună, pe o perioadă de  un an,  începând cu data  adoptării prezentei hotărâri.
      Art. 3: Contractul  de închiriere se  va  încheia între Spitalul Clinic Municipal de Urgenţă Timişoara  în calitate de locatar  şi proprietarele  imobilului (locatori)-d-na  Freund Pauline Ingrid şi  d-na Freund Caroline Louise,  pentru cota  parte din imobil  deţinută în proprietate de  fiecare.

    Art. 4: Pe  perioada  de folosință a imobilului - 01.01.2022 ( dată la care a încetat  contractul anterior) până la data  adoptării prezentei  hotărâri, Spitalul Clinic Municipal de Urgenţă în calitate de locatar  va încheia un contract de închiriere cu proprietarele imobilului    cu o chirie de  24.504.00 lei/lună   și  va fi achitată    din  fondurile proprii ale spitalului”.
      Având în vedere  Procesul  verbal nr. 7 /06.10.2022- pct 3, al Comisiei de negociere cu terții se impune  modificarea  art.1, art. 3  și  art. 4  ale  Hotărîrii Consiliului Local nr 160/ 05.05.2022 care vor avea următorul  conținut:
    ” Art.1: Se aprobă închirierea imobilului  situat în Timișoara, Bv. Revoluţiei nr. 12, înscris în CF nr. 415747 Timişoara, cu nr. cad 415747, compus din clădire  cu D+P+2E, și partial  cu D+P  cu suprafaţa construită  desfăşurată de 1442  mp  şi teren  construit şi neconstruit  în suprafaţă de 445 mp, în care  funcționează Clinica de Cardiologie – ASCAR  din cadrul Spitalului  Clinic Municipal de Urgenţă pe o perioadă de  un an,  începând cu data  adoptării prezentei hotărâri. 

 -  cuantumul chiriei  pe  perioada  05.05.2022- 31.12.2022 este de  de 25.224 lei/lună ;

 - chiria   pe perioada  01.01.2023- 05.05.2023   se va  actualiza cu rata inflației  aferentă anului 2022, comunicată de  Institutul  Național de Statistică”.

    ”  Art. 3: Contractul  de închiriere se  va  încheia între Spitalul Clinic Municipal de Urgenţă Timişoara  în calitate de locatar  şi proprietarele  imobilului (locatori)-d-na  Freund Pauline Ingrid şi  d-na Freund Caroline Louise,  pentru cota  parte din imobil  deţinută în proprietate de  fiecare.

Actualizarea  prețului de închiriere aferent  perioadei  01.01.2023 -05.05.2023   se va face prin   act  adițional   la inițiativa  proprietarului  în calitate de locator și  a Spitalului Clinic Municipal de Urgenţă Timişoara”.

  ”Art. 4: Pe  perioada  de folosință a imobilului - 01.01.2022 ( dată la care a încetat  contractul anterior) până la data  adoptării prezentei  hotărâri, Spitalul Clinic Municipal de Urgenţă în calitate de locatar  va încheia un contract de închiriere cu proprietarele imobilului    cu o chirie de  25.224,00 lei/lună   și  va fi achitată    din  fondurile proprii ale spitalului”.

   Articole 2,5,6 și 7 ale Hotărîrii Consiliului Local nr 160/ 05.05.2022 vor rămâne neschimbate. 

     
 2. Concluzii

    
Având în vedere cele expuse mai sus considerăm necesară şi oportună iniţierea unui proiect de hotărâre  privind  modificarea  Hotărârii  Consiliului Local  nr  160 din 05.05.2022 privind închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara şi îl supun spre dezbatere şi aprobare Consiliului Local al Municipiului Timişoara. 

